Des Suizbacha Stodwoppn bsteht aus sechs weißn heraldische Lilien in am roudm Schuid. Es soi si - was owa net oadeiti klärt is – um a Woppnbuidl vo de oidn Grafn vo Kastl-Sulzbach handln, wo da Stod vo Grafn Berengar I. vo Suizboch (uma 1080–1125) valeicht worn sei soi. 1938 hods de "Doppestod" Suizboch-Rosnberg ois Hoheitszoachn iwanumma. Des Rosenbmerga Gmoawappn ausm Joar 1927, wo a heraldisch stilisierte Rosn af am Berg und aa de Bergbausymboi Schläel und Eisn zoagt hod, entfoit easatzlos. Im Woppn vom Landkroas Amberg-Suizboch nimmt des Suizbocha Lilien-Woppn en rechtn oban Tei eih.